ΠΕΡΙΕΧΟΜΕΝΑ
ΕΤΑΙΡΕΙΕΣ ΠΕΡΙΟΡΙΣΜΕΝΗΣ ΕΥΘΥΝΗΣ
Καταστατικά
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Εταιρείας Περιορισμένης
Ευθύνης με την επωνυμία «ΓΕΝΕΛΚΟ ΕΝΕΡΓΕΙΑΚΑ
ΣΥΣΤΗΜΑΤΑ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και δ.τ. «ΓΕΝΕΛΚΟ ΕΠΕ» μετατροπή της; σε
Μονοπρόσωπο της Ε.Π.Ε.
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Μονοπρόσωπης Εταιρείας
Περιορισμένης Ευθύνης με την επωνυμία «ECO
GYMS ΕΚΜΕΤΑΛΛΕΥΣΗ ΓΥΜΝΑΣΤΗΡΙΩΝ ΚΑΙ
ΑΘΛΗΤΙΚΩΝ ΚΕΝΤΡΩΝ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» με δ.τ. «ECO
GYMS ΜΕΠΕ».
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Εταιρείας Περιορισμένης
Ευθύνης με την επωνυμία «YOLENIS.COM ΕΤΑΙΡΙΑ ΠΕΡΙΟΡΙΣΜΕΝΗΣ ΕΥΘΥΝΗΣ ΔΙΑΔΙΚΤΥΑΚΟΥ
ΚΑΙ ΓΕΝΙΚΟΥ ΕΜΠΟΡΙΟΥ ΤΡΟΦΙΜΩΝ ΚΑΙ ΗΛΕΚΤΡΟΝΙΚΩΝ ΥΠΗΡΕΣΙΩΝ» και δ.τ. «YOLENPS
MEDITERRANEAN FOOD AND TASTE»
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Εταιρείας Περιορισμένης
Ευθύνης με την επωνυμία «ΓΕΩΡΓΙΟΣ Α. ΤΣΑΓΚΑΡΑΚΗΣ (ΑΝΤΙΠΡΟΣΩΠΕΙΕΣ) ΕΤΑΙΡΕΙΑ ΠΕΡΙΩΡΙΣ-
ΜΕΝΗΣ ΕΥΘΥΝΗΣ».
ΕΤΑΙΡΕΙΕΣ ΠΕΡΙΟΡΙΣΜΕΝΗΣ ΕΥΘΥΝΗΣ
ΚΑΤΑΣΤΑΤΙΚΑ
(1)
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Εταιρείας Περιορισμένης
Ευθύνης με την επωνυμία «ΓΕΝΕΛΚΟ ΕΝΕΡΓΕΙΑΚΑ ΣΥΣΤΗΜΑΤΑ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥ-
ΘΥΝΗΣ» και δ.τ. «ΓΕΝΕΛΚΟ ΕΠΕ» μετατροπή της;
σε Μονοπρόσωπο της Ε.Π.Ε.
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ ΚΑΙ
ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 07/02/2014 καταχωρίστηκε στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρησης
155913, η υπ' αριθ. 7657- 05/02/2014 πράξη του Συμβολαιογράφου Αθηνών ΚΩΝΣΤΑΝΤΙΝΟΥ ΔΕΔΕ περί τρο-
ποποίησης και κωδικοποίησης του καταστατικού της
εταιρείας περιορισμένης ευθύνης με την επωνυμία «ΓΕΝΕΛΚΟ ΕΝΕΡΓΕΙΑΚΑ ΣΥΣΤΗΜΑΤΑ ΕΤΑΙΡΕΙΑ ΠΕΡΙΟΡΙΣΜΕ-
ΝΗΣ ΕΥΘΥΝΗΣ» με το διακριτικό τίτλο «ΓΕΝΕΛΚΟ ΕΠΕ»
και αριθμό ΓΕΜΗ 121960101000 σύμφωνα με την οποία:
Α) Ο εταίρος της άνω εταιρείας, Πέτρος Πολυχρονίδης
του Γρηγορίου πωλεί σήμερα δια του παρόντος, παραχωρεί, μεταβιβάζει και παραδίδει κατά πλήρη κυριότη-
τα, νομή όλα τα ανήκοντα σ' αυτόν εταιρικά μερίδια και
κατοχή προς την αφ' ετέρου στο παρόν συμβαλλόμενη
εταιρεία με την επωνυμία «ΤΕΒ ENERGY BUSINESS S.A.»
και αποχωρεί από την εταιρεία.
Κατ' ακολουθίαν της ανωτέρω γενομένης μεταβιβάσεως τροποποιήθηκαν τα άρθρα 1,6 και 16 του καταστατι-
κού της εταιρείας ως ακολούθως:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
10 Μαΐου 2018
ΤΕΥΧΟΣ ΠΡΑ.Δ.Ι.Τ.
Αρ. Φύλλου 559
ΤΕΥΧΟΣ ΚΑΤΑΧΩΡΙΣΗΣ ΠΡΑΞΕΩΝ ΚΑΙ ΣΤΟΙΧΕΙΩΝ ΛΟΙΠΩΝ ΦΟΡΕΩΝ ΔΗΜΟΣΙΟΥ ΚΑΙ ΙΔΙΩΤΙΚΟΥ ΤΟΜΕΑ
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 559/10.05.2018
«Άρθρο 1ο
Επωνυμία της εταιρείας ορίζεται : «ΓΕΝΕΛΚΟ ΕΝΕΡΓΕΙΑΚΑ ΣΥΣΤΗΜΑΤΑ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟ-
ΡΙΣΜΕΝΗΣ ΕΥΘΥΝΗΣ» και διακριτικός τίτλος «ΓΕΝΕΛΚΟ
ΕΠΕ».
Στην Αγγλική γλώσσα η επωνυμία της εταιρείας αποδίδεται ως: «GENELCO POWER SYSTEMS LIMITED LIABILITY
COMPANY» και ο διακριτικός της τίτλος ως: «GENELCO
LTO ». Η εταιρεία στις συναλλαγές της με την αλλοδαπή
μπορεί να χρησιμοποιεί το διακριτικό τίτλο ή την επωνυμία της σε πιστή μετάφραση σε οποιαδήποτε γλώσσα.»
ΚΕΦΑΛΑΙΟ Β'
ΕΤΑΙΡΙΚΟ ΚΕΦΑΛΑΙΟ
«Άρθρο 6ο
Το κεφάλαιο της εταιρείας ορίζεται σε ενενήντα χιλιάδες (90.000,00) ευρώ, διαιρούμενο σε τρείς χιλιάδες
(3.000) εταιρικά μερίδια των τριάντα (30,00) ευρώ το καθένα. Η κάλυψη του κεφαλαίου και η ανάληψη όλων των
εταιρικών μεριδίων της εταιρείας έγινε από την ανώνυμη
εταιρεία με την επωνυμία «ΤΕΒ ENERGY BUSINESS S.A.»
(TEB ΕΝΕΡΤΖΙ ΜΠΙΖΝΕΣ ΕΣ ΕΙ),η οποία και έχει τη μία (1)
και μοναδική μερίδα συμμετοχής.
Η εδώ νόμιμα εκπροσωπούμενη ανώνυμη εταιρεία
δήλωσε ότι το πιο πάνω κεφάλαιο καταβλήθηκε εξ ολοκλήρου στο ταμείο της εταιρείας.»
ΚΕΦΑΛΑΙΟ Γ΄
ΔΙΑΧΕΙΡΙΣΗ
«Άρθρο 16ο
Διαχειριστές της εταιρείας ορίζονται έως την 31-12-2017,
με δυνατότητα επανεκλογής τους για άλλα τέσσερα (4)
χρόνια, οι:
1) ΧΟΣΕ (JOSE) ΜΑΝΟΥΕΛ (MANUEL) ΓΚΑΡΣΙΑ (GARCIA)
XEPMOZO (HERMOSO) Ισπανός υπήκοος, κάτοικος Βουκουρεστίου Ρουμανίας (Ist Grgore Alexandrescu Street,
BI 07, Se. 1, app. 29, 1st District, Bucharest), κάτοχος του
υπ' αριθμόν ΑΑ526831 ισπανικού διαβατηρίου
2) ΣΕΝΤΕΛΛΕΣ (CENTELLES) ΣΑΤΡΟΥΣΤΕΓΚΟΥΙ
(SATRUSTEGUI) ΕΝΡΙΚΕ (ENRIQUE), Ισπανός υπήκοος,
γεννημένος την 5-7-1973 στην Παμπλόνα της Ναβάρα
Ισπανίας, κάτοικος Μαδρίτης Ισπανίας (C. Castello 107
R07 ΙΖ, Madrid), κάτοχος του υπ' αριθμόν AAG992865
ισπανικού διαβατηρίου,
3) ΝΟΥΡΙΑ (NURIA) ΟΖΕΣ (OSES) ΜΟΥΡΓΚΙΚΑ
(MURGICA), Ισπανίδα υπήκοος, γεννημένη στις 5-6-1971
στην Παμπλόνα της Ναβάρας Ισπανίας, κάτοχος του υπ'
αριθμόν AAF4381 ισπανικού διαβατηρίου και
4) ΜΙΧΑΕΜ (MIHAELA) ΧΡΙΣΤΙΝΑ (CHRISTINA) ΒΑΚΑΡΟΥΣ (VACAR US), Ρουμάνας υπηκόου, γεννημένη στις
30-9-1977, στο Constanta, κάτοικος Βουκουρεστίου
Ρουμανίας (Ghica Blvd. app. 51, 2nd District, Bucharest),
κάτοχος του υπ' αριθμόν RT 914381 ρουμανικού δελτίου
ταυτότητας.
Οι ανωτέρω θα ενεργούν από κοινού ή μεμονωμένα
ο καθένας για όλα τα ζητήματα της εταιρείας, εφόσον
αυτά δεν ανήκουν βάσει νόμου ή του καταστατικού στην
αρμοδιότητα της συνελεύσεως των εταίρων. Για κάθε
σύμβαση της εταιρείας για την αγορά αγαθών ή υπηρεσιών (συμπεριλαμβανομένων των μισθώσεων, αναλήψεων
εγγυήσεων, δανείων κ.λπ.), που υπερβαίνει εφάπαξ ή
σε μηνιαία βάση το ποσό των πέντε χιλιάδων (5.000,00)
ευρώ, καθώς και για περισσότερες τέτοιες συμβάσεις το
συνολικό ποσό των οποίων σε μηνιαία βάση και με τον
ίδιο αντισυμβαλλόμενο υπερβαίνει το ποσό των πέντε
χιλιάδων (5.000,00) ευρώ, για την δέσμευση της εταιρείας
θα απαιτούνται οι υπογραφές τριών εκ των τεσσάρων
διαχειριστών.»
Β) την αναρίθμηση και κωδικοποίηση του Καταστατικού της εταιρείας σε ενιαίο κείμενο.
Αθήνα, 8 Μαΐου 2018
Με εντολή Προέδρου
Η Προϊσταμένη
Διεύθυνσης Μητρώων και ΑΥΠΣ
ΠΑΝΑΓΙΩΤΑ ΑΘΑΝΑΣΙΟΥ
Ι
(2)
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Μονοπρόσωπης Εταιρείας
Περιορισμένης Ευθύνης με την επωνυμία «ECO
GYMS ΕΚΜΕΤΑΛΛΕΥΣΗ ΓΥΜΝΑΣΤΗΡΙΩΝ ΚΑΙ
ΑΘΛΗΤΙΚΩΝ ΚΕΝΤΡΩΝ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» με δ.τ. «ECO
GYMS ΜΕΠΕ».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ ΚΑΙ
ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 10/02/2014 καταχωρίστηκε στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρησης
156339, η υπ' αριθ. 715 - 03/02/2014 πράξη της Συμβολαιογράφου Αθηνών ΜΑΡΙΑΣ ΜΠΕΛΙΜΠΑΣΑΚΗ περί
τροποποίησης και κωδικοποίησης του καταστατικού της
εταιρείας περιορισμένης ευθύνης με την επωνυμία «ECO
GYMS ΕΚΜΕΤΑΛΛΕΥΣΗ ΓΥΜΝΑΣΤΗΡΙΩΝ ΚΑΙ ΑΘΛΗΤΙΚΩΝ ΚΕΝΤΡΩΝ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣ-
ΜΕΝΗΣ ΕΥΘΥΝΗΣ» με το διακριτικό τίτλο «ECO GYMS
ΜΕΠΕ» και αριθμό ΓΕΜΗ 122774101000 σύμφωνα με
την οποία:
Α) Η μοναδική εταίρος της άνω εταιρείας, Πηνελόπη
Οικονομίδη του Δημητρίου αποφάσισε την τροποποιήθηκαν των άρθρων 10,11,12,18 και 23 του καταστατικού
της εταιρείας ως ακολούθως:
«Άρθρο 10
Η διαχείριση των εταιρικών υποθέσεων και η εκπροσώπηση της Εταιρείας ανατίθεται με το παρόν και καθ'
όλη τη διάρκεια της εταιρείας στον Χρήστο Οικονομίδη
του Δημητρίου και της Αικατερίνης, που γεννήθηκε στην
Αθήνα το έτος 1978 και κατοικεί στην Δάφνη Αττικής,
οδός Αρτέμωνος αρ. 66, κάτοχο του Δελτίου Αστυνομικής Ταυτότητας υπ' αριθμόν ΑΗ 018020 που εκδόθηκε
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 559/10.05.2018
στις 05/05/2008, με ΑΦΜ 047507428 της Δ.Ο.Υ ΙΖ'-ΙΗ'
Αθηνών, ο οποίος δεσμεύει και εκπροσωπεί την εταιρεία
σε κάθε πράξη διαχείρισης και διάθεσης, που ανάγεται
στο σκοπό της ή ακόμη και πέραν του σκοπού της εταιρικής επιχείρησης, θέτοντας την υπογραφή του κάτω
από την εταιρική επωνυμία. Ο διαχειριστής ορίζεται
και ταμίας της εταιρείας, δυνάμενος να εισπράττει από
οποιοδήποτε φυσικό ή νομικό πρόσωπο, Δ.Ο.Υ, οργανισμό κ.λπ. χρήματα, να παραλαμβάνει πράγματα και να
χορηγεί αποδείξεις. Ο διαχειριστής διαχειρίζεται τα εταιρικά συμφέροντα και τις υποθέσεις γενικά της εταιρείας
και εκπροσωπεί την εταιρεία ενεργητικά και παθητικά
σε όλες τις σχέσεις και συναλλαγές αυτής, έναντι κάθε
φυσικού ή νομικού προσώπου, δημοσίου ή ιδιωτικού
δικαίου, τραπεζών, Οργανισμών, Εμπορικών και Τεχνικών
Επιμελητηρίων, Τελωνείων, Ε.Ο.Τ., και κάθε Δημόσιας,
Δημοτικής, Κοινοτικής, Αστυνομικής ή άλλης Αρχής,ενώπιον κάθε δικαστηρίου οποιουδήποτε βαθμού και
δικαιοδοσίας (πολιτικής, διοικητικής, ποινικής, φορολογικής, πειθαρχικής κ.λπ.) συμπεριλαμβανομένου το
Αρείου Πάγου, του Συμβουλίου της Επικρατείας και του
Ελεγκτικού Συνεδρίου και τις εν γένει επιτροπές, δωρίζει πληρεξούσιους δικηγόρους, επάγει όρκους και τους
δίνει στην εταιρεία επαγόμενους τοιούτους. Ειδικότερα
ο διαχειριστής υπογράφει με την υπογραφή του που τίθεται κάτω από την εταιρική επωνυμία, κάθε έγγραφο
δημόσιο ή ιδιωτικό ή άλλης φύσεως με το οποίο η εταιρεία αποκτά δικαιώματα ή αναλαμβάνει υποχρεώσεις,
παρέχει εγγυήσεις, εκδίδει, αποδέχεται οπισθογραφεί
και μεταβιβάζει συναλλαγματικές ή γραμμάτια, επιταγές,
φορτωτικές καθώς και κάθε δικόγραφο ή αξιόγραφο.
Επίσης συνάπτει και υπογράφει οποιαδήποτε συμφωνία
που δημιουργεί δικαιώματα υπέρ της εταιρείας ή υποχρεώσεις σε βάρος της, καταρτίζει δικαιοπραξίες πάσης
φύσεως, εισπράττει χρήματα ή άλλες αξίες από Τράπεζες
καθώς και απαιτήσεις της εταιρείας εναντίον οποιουδήποτε φυσικού ή νομικού προσώπου, χορηγεί εξοφλητικές
αποδείξεις, προεξοφλεί συναλλαγματικές, γραμμάτια
και επιταγές, ανοίγει πιστώσεις σε Τράπεζες και ιδιώτες,
υπογράφει και υποβάλλει τα Εμπορικά Επιμελητήρια της
Ελλάδος, σε Τράπεζες και Τελωνεία πάσης φύσης αναγκαία για την διεξαγωγή των εργασιών της εταιρείας με
όποιους όρους κρίνει συμφέροντες, καταργεί δίκες εν
όλω ή εν μέρει και γενικά ασκεί όλα τα προσιδιάζοντα
καθήκοντα στους διαχειριστές της εταιρείας περιορισμένης ευθύνης. Ο διαχειριστής υπέχει όλες τις από το
Ν. 3190/1955 ευθύνες και τηρεί τα στο άρθρο 25 του
Νόμου αυτού απαριθμούμενα βιβλία. Καταρτίζει τους
ετήσιους ισολογισμούς και την απογραφή και συγκαλεί
τις γενικές συνελεύσεις. Πράξεις του διαχειριστή ακόμα
και αν είναι εκτός του εταιρικού σκοπού, δεσμεύουν την
εταιρεία από το άρθρο 8 του ν. 3190/1955 απέναντι, σε
τρίτους εκτός αν η εταιρεία αποδείξει ο τρίτος γνώριζε
την υπέρβαση του εταιρικού σκοπού ή όφειλε να την
γνωρίζει. Ο διαχειριστής μπορεί με συμβολαιογραφικό πληρεξούσιο να αναθέτει τη διενέργεια μερικών ή
όλων των διαχειριστικών εξουσιών και αρμοδιοτήτων
σε τρίτο πρόσωπο, οπότε η εταιρεία θα εκπροσωπείται
και θα δεσμεύεται είτε από μόνο τον διαχειριστή είτε
από τρίτο, στον οποίο έχει δοθεί η πληρεξουσιότητα, με
μόνη την επίδειξη του πληρεξουσίου εγγράφου, χωρίς
άλλη διατύπωση. Ο διαχειριστής δικαιούται αμοιβής ή
αποζημίωσης για τις πράξεις που ενεργεί για λογαριασμό
της εταιρείας.»
«Άρθρο 11
Ο διαχειριστής, με την ιδιότητα του ως εκπρόσωπος
της εταιρείας, δύναται να υπογράφει γι' αυτή θέτοντας
την υπογραφή της κάτω από την εταιρική επωνυμία.
Η ανάκληση διαχειριστή γίνεται σύμφωνα με τις περιπτώσεις και τις προϋποθέσεις που προβλέπονται από
το νόμο.»
«Άρθρο 12
1. Η εταίρος ευθύνεται για τις υποχρεώσεις της εταιρείας μέχρι του ποσού του κεφαλαίου το οποίο έχει ει-
σφέρει.
2. Η εταίρος και ο διαχειριστής δικαιούνται να ενεργούν στην Ελλάδα για λογαριασμό τους ή για λογαρια-
σμό άλλων πράξεις σχετικές με το σκοπό της εταιρείας
και να είναι εταίροι ομόρρυθμης ή ετερόρρυθμης εταιρείας ή εταίροι εταιρείας περιορισμένης ευθύνης, οι
οποίες θα έχουν τον ίδιο σκοπό, δικαιούται επίσης να
ασκεί ατομική επιχείρηση.
3. Απαγορεύονται ρητά τα δάνεια της εταίρου προς την
εταιρεία με εμπράγματη ασφάλεια αγαθών της εταιρικής περιουσίας. Η παρά την απαγόρευση αυτή σύσταση
εμπραγμάτου ασφαλείας είναι άκυρη. Η εξόφληση από
την εταιρεία των προς αυτήν δανείων της εταίρου λογίζεται σαν να μην έγινε εφ'όσον με την εξόφληση αυτή
μειώνεται κατά το όλο ή μέρος η ικανοποίηση των κατά
το χρόνο αυτό απαιτήσεων τρίτων.
Σε περίπτωση λύσης της εταιρείας για οποιοδήποτε
λόγο πλην της κήρυξης αυτής σε κατάσταση πτώχευσης
οι από τα δάνεια απαιτήσεις της εταίρου ικανοποιούνται
μετά την εξόφληση των λοιπών χρεών.»
«Άρθρο 18
1. Μία φορά κάθε έτος στο τέλος της εταιρικής χρήσης,
ο διαχειριστής συντάσσει απογραφή όλων των στοιχείων
του ενεργητικού και παθητικού της εταιρείας, με λεπτομερή τους περιγραφή. Οι ετήσιες οικονομικές καταστά-
σεις της εταιρείας καταρτίζονται από τον διαχειριστή με
βάσει την απογραφή αυτή.
2. Για την κατάρτιση των ετήσιων οικονομικών
καταστάσεων εφαρμόζονται ανάλογα οι διατάξεις
των άρθρων 42α, 42β, 42γ, 42δ, 42ε, 43 και 43α του
κ.ν. 2190/1920.
3. Για την κατάρτιση της έκθεσης διαχείρισης, που
απευθύνεται στη Γενική Συνέλευση, εφαρμόζονται αναλόγως οι διατάξεις της παρ. 3 του άρθρου 43α του Κωδ.
ν. 2190/1920.
4. Οι ετήσιες οικονομικές καταστάσεις (ισολογισμός,
αποτελέσματα χρήσεως, πίνακας αποτελεσμάτων και
προσάρτημα) και οι σχετικές εκθέσεις του διαχειριστή
και των ελεγκτών της εταιρείας, υποβάλλονται, με επιμέλεια του διαχειριστή, στις διατυπώσεις δημοσιότητας του
Νόμου. Η καταχώριση στο Μητρώο των αρχικών και των
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 559/10.05.2018
τροποποιημένων οικονομικών καταστάσεων πρέπα να
γίνεται σε χρόνο που να επιτρέπει την τήρηση των προθεσμιών της παρ. 2 του άρθρου 8. Οι διατάξεις των παρ.
1, 2, 4 και 5 του άρθρου 43β του κ.ν. 2190/1920, όπως
τροποποιήθηκε και ισχύει, εφαρμόζονται αναλόγως και
στις Εταιρείες Περιορισμένης Ευθύνης.»
«Άρθρο 23
1. Αφού λυθεί η εταιρεία για οποιοδήποτε λόγο, εκτός
από την κήρυξη της σε κατάσταση πτώχευσης, ακολουθεί το στάδιο της εκκαθάρισης. Ως εκκαθαριστής διορί-
ζεται ο ανωτέρω διοριζόμενος διαχειριστής, ο οποίος
εκπροσωπεί την εταιρεία και υπογράφει για λογαριασμό
της θέτοντας την υπογραφή του κάτω από την εταιρική επωνυμία. Μέχρι το πέρας της εκκαθάρισης και της
διανομής, η εταιρεία θεωρείται "εξακολουθούσα" και
διατηρεί και την επωνυμία της, προσθέτοντας τις λέξεις
"υπό εκκαθάριση".
2. Έργο του εκκαθαριστή είναι να τελειώσει χωρίς καθυστέρηση τις εκκρεμείς υποθέσεις της εταιρείας, να ει-
σπράξει τις απαιτήσεις της, να εξοφλήσει τα χρέη της και
να μετατρέψει σε χρήμα την εταιρική περιουσία. Μετά το
τέλος της εκκαθάρισης, ο εκκαθαριστής καταρτίζει τον
τελικό ισολογισμό της εκκαθάρισης, τον οποίο δημοσιεύει σύμφωνα με το νόμο. Το προϊόν της εκκαθάρισης της
εταιρικής περιουσίας αποδίδεται στην μοναδική εταίρο.»
Β) την κωδικοποίηση του Καταστατικού της εταιρείας
σε ενιαίο κείμενο.
Αθήνα, 9 Μαΐου 2018
Με εντολή Προέδρου
Η Προϊσταμένη
Διεύθυνσης Μητρώων και ΑΥΠΣ
ΠΑΝΑΓΙΩΤΑ ΑΘΑΝΑΣΙΟΥ
Ι
(3)
Ανακοίνωση καταχώρισης στο Γενικό Εμπορικό Μητρώο της τροποποίησης και κωδικοποί-
ησης του καταστατικού της Εταιρείας Περιορισμένης Ευθύνης με την επωνυμία «YOLENIS.COM
ΕΤΑΙΡΙΑ ΠΕΡΙΟΡΙΣΜΕΝΗΣ ΕΥΘΥΝΗΣ ΔΙΑΔΙΚΤΥΑΚΟΥ ΚΑΙ ΓΕΝΙΚΟΥ ΕΜΠΟΡΙΟΥ ΤΡΟΦΙΜΩΝ ΚΑΙ
ΗΛΕΚΤΡΟΝΙΚΩΝ ΥΠΗΡΕΣΙΩΝ» και δ.τ. «YOLENPS
MEDITERRANEAN FOOD AND TASTE»
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ ΚΑΙ
ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 29/01/2014 καταχωρίστηκε στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώ-
ρησης 152004, η υπ' αριθ. 69.711 -30/12/2013 πράξη
της Συμβολαιογράφου Αθηνών ΑΝΤΩΝΙΑΣ ΓΕΩΡΓΙΟΥ
ΚΑΛΚΑΚΟΥ, περί τροποποίησης και κωδικοποίησης του
καταστατικού της εταιρείας περιορισμένης ευθύνης με
την επωνυμία «YOLENIS.COM ΕΤΑΙΡΙΑ ΠΕΡΙΟΡΙΣΜΕΝΗΣ
ΕΥΘΥΝΗΣ ΔΙΑΔΙΚΤΥΑΚΟΥ ΚΑΙ ΓΕΝΙΚΟΥ ΕΜΠΟΡΙΟΥ ΤΡΟΦΙΜΩΝ ΚΑΙ ΗΛΕΚΤΡΟΝΙΚΩΝ ΥΠΗΡΕΣΙΩΝ» το διακριτικό
τίτλο «YOLENI'S MEDITERRANEAN FOOD AND TASTE» και
αριθμό ΓΕΜΗ 120367301000 σύμφωνα με την οποία:
Οι εταίροι της άνω εταιρείας με την από 17/12/2013
απόφαση της Έκτακτης Γενικής Συνέλευσης, αποφασίζουν τα εξής:
Α) Ο αφ' ενός ώδε συμβαλλόμενος εταίρος Αλέξανδρος Χατζηϊωάννου του Αθανασίου και της Παναγιώτας,
συμμετέχων στην Εταιρεία Περιορισμένης Ευθύνης με
την επωνυμία «YOLENIS.COM ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΣΗ ΔΙΑΔΙΚΤΥΑΚΟΥ ΚΑΙ ΓΕΝΙΚΟΥ ΕΜΠΟΡΙΟΥ
ΤΡΟΦΙΜΩΝ ΚΑΙ ΗΛΕΚΤΡΟΝΙΚΩΝ ΥΠΗΡΕΣΙΩΝ» και στον
σημερινό διακριτικό τίτλο «YOLENPS MEDITERRANEAN
FOOD AND TASTE» με μία (1) μερίδα συμμετοχής, αποτελούμενη από τρία (3) εταιρικά μερίδια ονομαστικής
αξίας τριάντα (30,00) ευρώ το καθένα, δηλαδή συνολικής
αξίας ενενήντα (90,00) ευρώ, να πωλήσει και μεταβιβάσει
το σύνολο των εταιρικών του μεριδίων, συνολικής αξίας
ενενήντα (90,00) ευρώ, και κατόπιν αυτού να αποχωρήσει από την άνω εταιρεία, προς την Εταιρεία Περιορισμέ-
νης Ευθύνης δια μετοχών του δικαίου της Κύπρου με την
επωνυμία «THINK DIFFERENT INVESTMENTS LTD» («ΘΙΝΚ
ΝΤΙΦΕΡΕΝΤ ΙΝΒΕΣΤΜΕΝΤΣ ΛΤΔ») ήδη εταίρο.
Β) Στη συνέχεια οι εταίροι της άνω εταιρείας αποφασίζουν, την διεύρυνση του σκοπού της εταιρείας με την
προσθήκη των ακόλουθων
νέων δραστηριοτήτων:
1. Διαφημιστικές υπηρεσίες.
2. Υπηρεσίες φωτογράφισης και αεροφωτογράφισης.
3. Υπηρεσίες οπτικοακουστικής μαγνητοσκόπησης και
αεροβιντεοσκόπησης.
Γ) Ακολούθως, οι εταίροι της άνω εταιρείας αποφασίζουν την προσθήκη των κυρίων α) Νικολάου Πίπα του
Στυλιανού και της Φωτεινής, ηλεκτρονικού, κατοίκου
Αγίου Στεφάνου Αττικής (οδός Ρήγα Φεραίου αριθμός 8)
και με Α.Φ.Μ. 050526116 (Δ.Ο.Υ. Α' Περιστεριού), εταίρου και β) Κωνσταντίνου Χατζηϊωάννου του Αθανασί-
ου και της Παναγιώτας, ιδιωτικού υπαλλήλου, κατοίκου
Κηφισιάς Αττικής (οδός Πλειάδων αριθμός 74) και με
Α.Φ.Μ. 137891720 (Δ.Ο.Υ. Κηφισιάς), μη εταίρου, ως διαχειριστών από κοινού σε περίπτωση κωλύματος του
μέχρι σήμερα διαχειριστή Δωρόθεου Χατζηϊωάννου του
Αθανασίου και της Παναγιώτας, ο οποίος διατηρεί όλα τα
μέχρι σήμερα δικαιώματα του, συμπεριλαμβανομένου
εκείνου της υπογραφής, εχόντων και των δύο ανωτέρω
διαχειριστών επίσης το δικαίωμα υπογραφής από κοινού
σε περίπτωση κωλύματος του διαχειριστού Δωρόθεου
Χατζηϊωάννου ως ανωτέρω.
Δ) Οι εταίροι της άνω εταιρείας αποφασίζουν σύμφωνα και με το παραπάνω πρακτικό της Έκτακτης Γενικής
Συνέλευσης των εταίρων, την τροποποίηση διάφορων
άρθρων του Καταστατικού της άνω εταιρείας και ειδικότερα την τροποποίηση:
α) Του άρθρου 2 του Καταστατικού της εταιρείας, που
αφορά τον σκοπό της εταιρείας, το οποίο θα έχει εφεξής
ως εξής:
«Άρθρο 2ο
ΣΚΟΠΟΣ
Σκοπός της εταιρείας είναι:
1. Η εισαγωγή και εξαγωγή, η χονδρική και λιανική
εμπορία μέσω διαδικτύου, με αλληλογραφία ή μέσω
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 559/10.05.2018
των καταστημάτων της εταιρείας φρούτων, λαχανικών,
κρέατος, ψαριών, προϊόντων αρτοποιίας, γαλακτοκομικών προϊόντων, αβγών, λοιπών προϊόντων τροφίμων,
λουλουδιών, φυτών, ζώων, προϊόντων τροφών για ζώα
συντροφιάς, ποτών, καπνού, ιματισμού, ιατροφαρμακευτικών ειδών, ειδών καλλυντικών, ειδών οικιακής χρήσε-
ως, ειδών εξοπλισμού πληροφοριακών και τηλεπικοινωνιακών συστημάτων, πολιτιστικών και ψυχαγωγικών
ειδών, μεταχειρισμένων και μη εξειδικευμένων ειδών.
2. Η παροχή συμβουλών, μελετών και διαχείρισης ηλεκτρονικών συστημάτων και ηλεκτρονικών υπολογιστών.
3. Η επεξεργασία δεδομένων, καταχώρηση και συναφείς δραστηριότητες ηλεκτρονικών υπολογιστών- δι-
κτυακές πύλες.
4. Η επισκευή και συντήρηση ηλεκτρονικών υπολογιστών και εξαρτημάτων, εξοπλισμού συστημάτων τη-
λεπικοινωνίας καθώς και ειδών ατομικής και οικιακής
χρήσεως.
5. Η κατασκευή, αγορά, πώληση, μίσθωση, εκμίσθωση
ή υπεκμίσθωση ακινήτων και γενικά η εκτέλεση κάθε
φύσεως οικοδομικού έργου δημοσίου ή ιδιωτικού.
6. Η αντιπροσώπευση οίκων της ημεδαπής και της
αλλοδαπής στα απ' αυτούς διατιθέμενα ή παραγώμενα
σε σχέση με τα προαναφερόμενα είδη και συναφή είδη
και προϊόντα.
7. Η κτήση, εκμετάλλευση παντός δικαιώματος, προνομίου και άδειας χρήσεως τεχνικών μεθόδων και σή-
ματος τρίτων αναγκαίου ή χρήσιμου για τους σκοπούς
που επιδιώκει η εταιρεία.
8. Η παροχή επιχειρηματικών συμβουλών και συμβουλών μάρκετινγκ.
9. Η εισαγωγή και εξαγωγή, η χονδρική και λιανική
εμπορία μέσω διαδικτύου, με αλληλογραφία ή μέσω των
καταστημάτων της εταιρείας ενδυμάτων, υποδημάτων,
παιχνιδιών και παντός είδους τροφίμων.
10. Η άσκηση κάθε δραστηριότητας και η παροχή κάθε
είδους υπηρεσίας σχετικών με την τεχνολογία της πληροφορίας και τους ηλεκτρονικούς υπολογιστές.
11. Η παροχή υπηρεσιών σχεδιασμού και ανάπτυξης
τεχνολογιών της πληροφορίας (προγραμμάτων, λογισμικών κ.λπ.) και η εμπορία τέτοιων τεχνολογιών.
12. Η παραγωγή ηλεκτρικής ή και θερμικής ενέργειας
από σταθμούς εσωτερικής καύσης, φωτοβολταϊκά συστήματα, μετατροπή ηλεκτρικής ενέργειας, σταθμούς
συμπαραγωγής ηλεκτρισμού και θερμότητας και άλλες
τυχόν μεθόδους.
13. Η παραγωγή ηλεκτρικού ρεύματος και η παροχή
υπηρεσιών μετάδοσης αυτού.
14. Η εμπορία, εκμετάλλευση και διαχείριση συμβατικών και εναλλακτικών πηγών ενέργειας.
15. Ο σχεδιασμός, κατασκευή, εγκατάσταση και ολοκλήρωση συστημάτων παραγωγής ηλεκτρικής ή και
θερμικής ενέργειας από συμβατικές ή και εναλλακτικές
πήγες ενέργειας.
16. Η εμπορία, εγκατάσταση, συντήρηση και τεχνική
υποστήριξη ενεργειακού εξοπλισμού.
17. Οι αντιπροσωπεύσεις, μεσιτείες και διαμεσολαβήσεις στη σύναψη συμβάσεων μεταξύ επιχειρήσεων (δη-
μοσίου ή ιδιωτικού τομέα) ή και επιχειρήσεων (δημοσίου
ή ιδιωτικού τομέα) και ιδιωτών.
18. Οι ενεργειακές μελέτες και μελέτες εξοικονόμησης
ενέργειας.
19. η οργάνωση συνεδρίων και σεμιναρίων.
20. το εμπόριο αυτοκινήτων και μηχανοκίνητων οχημάτων γενικά σε κάθε δυνατή μορφή, ενδεικτικά σε λια-
νική ή χονδρική μορφή αυτού.
21. το real estate, η παροχή υπηρεσιών κτηματικής
δραστηριότητας και η εμπορία γενικά ακίνητης γης και
περιουσίας σε κάθε δυνατή μορφή αυτής.
22. η γενική συμβουλευτική πάσης φύσης και η παροχή υπηρεσιών αξιολόγησης επί παντός επιστητού.
23. η διοργάνωση διαγωνισμών πάσης φύσης και η
παροχή βραβείων και τίτλων σχετικά με αυτούς.
24. η παροχή υπηρεσιών τουρισμού και marketing
σε όλες τις δυνατές μορφές και εκδοχές τους και ιδίως
αγροτουρισμού και λειτουργία τουριστικού γραφείου
γενικής φύσης.
25. Λιανική πώληση τροφίμων και ειδών εστίασης και
δημιουργία εστιών τροφίμων και πώλησης τους μέσω
καταστημάτων, δια ηλεκτρονικού εμπορίου ή δια αλληλογραφίας.
26. Διαφημιστικές υπηρεσίες.
27. Υπηρεσίες φωτογράφισης και αεροφωτογράφισης.
28. Υπηρεσίες οπτικοακουστικής μαγνητοσκόπησης
και αεροβιντεοσκόπησης. Η Εταιρεία μπορεί:
Α) Να ιδρύει Εταιρείες κάθε τύπου, να συμμετέχει σε
προϋπάρχουσες ή νεοϊδρυόμενες Εταιρείες ή Κοινοπραξίες που επιδιώκουν τους ίδιους, παρεμφερείς ή διάφο-
ρους άλλους σκοπούς οιουδήποτε εταιρικού τύπου, να
συγχωνεύεται με άλλη εταιρεία ή να απορροφά άλλη συναφή επιχείρηση ατομική ή οιουδήποτε εταιρικού τύπου.
Β) Να συνεργάζεται με οποιοδήποτε φυσικό ή νομικό πρόσωπο ημεδαπό ή αλλοδαπό και με οποιοδήποτε
τρόπο.
Γ) Να ιδρύει υποκαταστήματα σε οποιοδήποτε μέρος
της ημεδαπής και της αλλοδαπής.»
β) Του άρθρου 5 του Καταστατικού της εταιρείας, που
αφορά το εταιρικό κεφάλαιο της εταιρείας, το οποίο θα
έχει εφεξής ως εξής:
«Άρθρο 5ο
ΕΤΑΙΡΙΚΟ ΚΕΦΑΛΑΙΟ - ΕΤΑΙΡΙΚΑ ΜΕΡΙΔΙΑ
Το κεφάλαιο της εταιρείας ορίζεται σε τέσσερις χιλιάδες πεντακόσια (4.500,00) ευρώ, το οποίο κατά τη ρητή
δήλωση και βεβαίωση των συμβαλλομένων καταβλήθηκε ολόκληρο στο ταμείο της εταιρείας και διαιρείται
σε εκατόν πενήντα (150) εταιρικά μερίδια, ονομαστικής
αξίας τριάντα (30,00) ευρώ το καθένα. Μετά από σχετικές
αγοραπωλησίες εταιρικών μεριδίων η εταιρική σύνθεση
διαμορφώνεται πλέον ως εξής:
1) Η κυπριακή εταιρεία περιορισμένης ευθύνης δια μετοχών με την επωνυμία «THINK DIFFERENT INVESTMENTS
LTD» έχει καταθέσει στο ταμείο της εταιρείας σε μετρητά
τρεις χιλιάδες εξακόσια (3.600,00) ευρώ, συμμετέχοντας
στην εταιρεία με μία (1) μερίδα συμμετοχής και ανέλαβε
εκατόν είκοσι (120) εταιρικά μερίδια.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 559/10.05.2018
2) Ο εκ των εταίρων Νικόλαος Πίπας έχει καταθέσει
στο ταμείο της εταιρείας σε μετρητά εννιακόσια (900,00)
ευρώ και συμμετέχει στην εταιρεία με μια (1) μερίδα συμμετοχής αναλαμβάνοντας τριάντα (30) εταιρικά μερίδια.
Γίνεται ρητή μνεία ότι είναι νόμιμη η σύσταση ενδεχόμενης απαγόρευσης, με τη σύμφωνη γνώμη όλων των
εταίρων-ιδρυτών-μετόχων, δια του παρόντος καταστατικού, περί πώλησης της εταιρικής μερίδας αυτών και
των εταιρικών μεριδίων αυτής από τους εταίρους για
ορισμένο χρονικό διάστημα, το οποίο δεν μπορεί να
ξεπερνάει τα δύο έτη, αν συμφωνήσουν σε αυτό όλοι οι
μέτοχοι. Η απαγόρευση αυτή δεν αφορά την εταιρεία
«THINK DIFFERENT INVESTMENTS LTD». Παρελθόντος
του οριζόμενου χρονικού διαστήματος απαγόρευσης
πώλησης εταιρικού κεφαλαίου, κάθε μεταβίβαση θα είναι άκυρη, αν δεν δίνεται δυνατότητα στους υπάρχοντες
μετόχους να ασκήσουν το δικαίωμα προτίμησης»
γ) Των άρθρων 12 και 13 του Καταστατικού της εταιρείας, που αφορούν την διαχείριση και εκπροσώπηση της
εταιρείας, το οποίο θα έχουν εφεξής ως εξής:
«Άρθρο 12ο
ΔΙΑΧΕΙΡΙΣΗ ΚΑΙ ΕΚΠΡΟΣΩΠΗΣΗ ΔΙΟΡΙΣΜΟΣ ΕΞΟΥΣΙΑ - ΑΝΑΚΛΗΣΗ ΔΙΑΧΕΙΡΙΣΤΩΝ
Διαχειριστής μπορεί να ορίζεται και τρίτος μη εταίρος.
Η διαχείριση των εταιρικών υποθέσεων και η εκπροσώπηση της εταιρείας, σύμφωνα και με την πρόβλεψη στο
ιδιωτικό συμφωνητικό πώλησης που αποτελεί την αιτία
της παρούσης τροποποίησης, ανατίθεται με το παρόν και
τουλάχιστον για μια πενταετία (χωρίς όμως ο ορισμός διάρκειας της διαχείρισης να αποκλείει ή να περιορίζει στο
ελάχιστο την οποτεδήποτε παραίτηση του διαχειριστή),
αρχόμενη από την ημέρα διορισμού του διαχειριστή,
ήτοι την υπογραφή του παρόντος, στον Χατζηϊωάννου
Δωρόθεο του Αθανασίου, γεννηθέντα το έτος 1982 στην
Ξάνθη Ξάνθης Ξάνθης, κάτοικο Εκάλης Αττικής, με Α.Δ.Τ.
ΑΚ-553393 και Α.Φ.Μ. 106430874, ο οποίος ενεργώντας
ατομικά και χωρίς την προϋπόθεση σύμπραξης άλλου
προσώπου, δεσμεύει και εκπροσωπεί την εταιρεία σε
κάθε πράξη διαχείρισης και διάθεσης, η οποία ανάγεται
στο σκοπό της ή ακόμη και πέραν του σκοπού της εταιρείας. Ορίζονται ακόμα διαχειριστές οι κύριοι α) Νικόλα-
ος Πίπας του Στυλιανού και της Φωτεινής, ηλεκτρονικός,
κάτοικος Αγίου Στεφάνου Αττικής (οδός Ρήγα Φεραίου
αριθμός 8) και με Α.Φ.Μ. 050526116 (Δ.Ο.Υ. Α΄ Περιστεριού), εταίρος και β) Κωνσταντίνος Χατζηϊωάννου του
Αθανασίου και της Παναγιώτας, ιδιωτικός υπάλληλος,
κάτοικος Κηφισιάς Αττικής (οδός Πλειάδων αριθμός 74)
και με Α.Φ.Μ. 137891720 (Δ.Ο.Υ. Κηφισιάς), μη εταίρος,
από κοινού σε περίπτωση κωλύματος του μέχρι σήμερα
διαχειριστή Δωρόθεου Χατζηϊωάννου του Αθανασίου
και της Παναγιώτας, ο οποίος διατηρεί όλα τα μέχρι σήμερα δικαιώματα του, συμπεριλαμβανομένου εκείνου
της υπογραφής, εχόντων και των δύο ανωτέρω διαχειριστών επίσης το δικαίωμα υπογραφής από κοινού σε
περίπτωση κωλύματος του διαχειριστού Δωρόθεου Χατζηϊωάννου ως ανωτέρω. Ενδεικτικά, ο διαχειριστής θα
διαχειρίζεται και θα εκπροσωπεί την εταιρεία σε όλες τις
σχέσεις της με τους τρίτους, σε κάθε δικαστήριο οποιουδήποτε βαθμού και δικαιοδοσίας, ακόμα και στον Άρειο
Πάγο και το Συμβούλιο της Επικρατείας, καθώς και σε
κάθε διοικητική, οικονομική ή άλλη αρχή ή σε επιτροπή
και σε κάθε νομικό πρόσωπο δημοσίου ή ιδιωτικού δικαίου ή τράπεζα και σε φυσικό πρόσωπο, θα, συνάπτει,
ακόμη, κάθε είδους συμβάσεις, θα εκδίδει ή αποδέχεται
ή μεταβιβάζει συναλλαγματικές ή τραπεζικές επιταγές
και γενικά θα ενεργεί κάθε πράξη εκπροσώπησης, διαχείρισης ή διάθεσης σε κάθε περίπτωση που αφορά την
επίτευξη του σκοπού της εταιρείας και την λειτουργία
αυτής ή και πέρα από αυτήν, ως προαναφέρθηκε. Κάθε
διαχειριστής ορίζεται και ταμίας της εταιρείας, δυνάμενος να εισπράττει από οποιοδήποτε φυσικό ή νομικό
πρόσωπο, Δ.Ο.Υ., Οργανισμό, Τράπεζες κ.λπ. χρήματα,
παραλαμβάνει πράγματα και εκδίδει και χορηγεί αποδείξεις. Ο διαχειριστής σε περίπτωση πρόσκαιρου ή μα-
κροχρόνιου κωλύματος μπορεί να διορίζει αντιπρόσωπο
του με ειδικό πληρεξούσιο.
2. Ο διαχειριστής δεσμεύει την εταιρεία θέτοντας την
υπογραφή του κάτωθι της εταιρικής επωνυμίας.
Ο διαχειριστής δύναται με συμβολαιογραφικό έγγραφο να διορίζει πληρεξουσίους εταίρους ή μη, ως και δι-
κηγόρους για την εκπλήρωση των σκοπών της εταιρείας, την εκπροσώπηση αυτής και για να ασκούν πράξεις
διαχειρίσεως. Εξαιρούνται μεμονωμένες ειδικές εντολές
περί δικαστικής εκπροσώπησης και γενικά διεκπεραίωσης δικαστικού αγώνα, οι οποίες μπορούν να υποβάλλο-
νται απλώς στον τύπο του ιδιωτικού εγγράφου, με όποιες
επιπλέον διατυπώσεις απαιτεί η κείμενη νομοθεσία της
χώρας διεξαγωγής του δικαστικού αγώνα.
1. Η διαχείριση που ανατέθηκε με το παρόν καταστατικό ανακαλείται με απόφαση της συνέλευσης οποτεδή-
ποτε με τους περιορισμούς που αναφέρονται ανωτέρω.
2. Αν ανακληθεί ή πεθάνει ή παραιτηθεί ή εκπέσει για
οποιονδήποτε λόγο από τη διαχείριση ένας εκ των διαχειριστών, η συνέλευση αποφασίζει την αναπλήρωση
τους. Οι διαχειριστές είναι επανεκλέξιμοι.
Η διαχείριση που έχει ανατεθεί με το καταστατικό σε
εταίρο για χρόνο μη ορισμένο, ανακαλείται με απόφαση
της συνέλευσης των εταίρων οποτεδήποτε.
Σε περίπτωση που γίνει ανάκληση του διαχειριστή,
πριν την λήξη της πενταετίας, θα οφείλεται αποζημίωση
στον τελευταίο από τους εταίρους της Γενικής Συνέλευσης που πήρε την απόφαση αυτή, ύψους, κατ' ελάχιστον,
εκ τριών εκατομμυρίων (3.000.000,00) ευρώ. Αντίθετα,
αν παραιτηθεί ο διαχειριστής, πριν την πενταετία ή και
μετά από αυτήν, σε περίπτωση επανεκλογής, ο τελευταίος δεν θα οφείλει καμία αποζημίωση, ακόμα και στην
περίπτωση της άκαιρης παραίτησης. Εξ αυτών συνάγεται
με σαφήνεια ότι η παραίτηση του διαχειριστή μπορεί
να γίνει οποτεδήποτε, ως αναφέρεται και ανωτέρω στο
παρόν και χωρίς σπουδαίο λόγο, ανεξαρτήτως της ζημίας που ήθελε προκληθεί στην εταιρεία από την πράξη
αυτή (την παραίτηση του διαχειριστή). Το ποσό αυτό (η
αποζημίωση) υπόκειται στις μεταβολές του τιμαρίθμου
και δύναται να αναπροσαρμόζεται. Επίσης, για την οριστικοποίηση του, σε περίπτωση κατάπτωσης, θα ληφθεί
υπόψη ο τιμάριθμος κατά τη συγκεκριμένη χρονική περίοδο που θα γεννηθεί και θα γίνει απαιτητή η αξίωση
αποζημίωσης.»
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 559/10.05.2018
Ε) Στην κωδικοποίηση του Καταστατικού της εταιρείας
σε ενιαίο κείμενο.
Αθήνα, 9 Μαΐου 2018
Με εντολή Προέδρου
Η Προϊσταμένη
Διεύθυνσης Μητρώων και ΑΥΠΣ
ΠΑΝΑΓΙΩΤΑ ΑΘΑΝΑΣΙΟΥ
Ι
(4)
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Εταιρείας Περιορισμένης
Ευθύνης με την επωνυμία «ΓΕΩΡΓΙΟΣ Α. ΤΣΑΓΚΑΡΑΚΗΣ (ΑΝΤΙΠΡΟΣΩΠΕΙΕΣ) ΕΤΑΙΡΕΙΑ ΠΕΡΙΩΡΙΣ-
ΜΕΝΗΣ ΕΥΘΥΝΗΣ».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ ΚΑΙ
ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 07/02/2014 καταχωρίστηκε στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρησης
155845, η υπ' αριθ. 78 - 05/02/2014 πράξη της Συμβολαιογράφου Αθηνών ΚΩΝΣΤΑΝΤΙΝΑΣ ΑΘΑΝΑΣΙΑΔΗ
περί τροποποίησης και κωδικοποίησης του καταστατικού της εταιρείας περιορισμένης ευθύνης με την επω-
νυμία «ΓΕΩΡΓΙΟΣ Α. ΤΣΑΓΚΑΡΑΚΗΣ (ΑΝΤΙΠΡΟΣΩΠΕΙΕΣ)
ΕΤΑΙΡΕΙΑ ΠΕΡΙΩΡΙΣΜΕΝΗΣ ΕΥΘΥΝΗΣ» και αριθμό ΓΕΜΗ
000449201000 σύμφωνα με την οποία:
Α) Η εταίρος της άνω εταιρείας, ΕΙΡΗΝΗ ΤΣΑΓΚΑΡΑΚΗ
του Γεωργίου εκχωρεί σήμερα δια του παρόντος, παραχωρεί, μεταβιβάζει και παραδίδει κατά πλήρη κυριότη-
τα, νομή και κατοχή όλα τα ανήκοντα σ' αυτήν εταιρικά
μερίδια προς τις αφ' ετέρου στο παρόν συμβαλλόμενες
ΑΝΝΑ ΤΣΑΓΚΑΡΑΚΗ του Γεωργίου και ΔΑΝΑΗ ΤΣΑΓΚΑΡΑΚΗ του Γεωργίου και αποχωρεί από την εταιρεία.
Κατ' ακολουθίαν της ανωτέρω γενομένης μεταβιβάσεως τροποποιήθηκαν τα άρθρα 5 και 12 του καταστατικού
της εταιρείας ως ακολούθως:
ΚΕΦΑΛΑΙΟ Β
ΠΕΡΙ ΕΤΑΙΡΙΚΟΥ ΚΕΦΑΛΑΙΟΥ
«Άρθρο 5ο
Το κεφάλαιο της εταιρείας, ανέρχεται σήμερα στο
ποσό των είκοσι επτά χιλιάδων (27.000,00) ευρώ, διαιρούμενο σε εννιακόσια (900) εταιρικά μερίδια, ονομα-
στικής αξίας τριάντα (30,00) ευρώ το καθένα.
Το κεφάλαιο αυτό έχει ήδη καταβληθεί και υπάρχει
στο Ταμείο της εταιρείας, οι δε εταίροι συμμετέχουν σε
αυτό ως εξής:
1) Η Άννα Τσαγκαράκη έχει καταβάλει ποσό -12.870,00ευρώ και έχει αναλάβει τετρακόσια είκοσι εννέα (429)
εταιρικά μερίδια.
2) Η Δανάη Τσαγκαράκη έχει καταβάλει ποσό
-14.130,00- ευρώ και έχει αναλάβει τετρακόσια εβδομήντα ένα (471) εταιρικά μερίδια.
Η δε συμμετοχή τους στα κέρδη και τις ζημίες θα είναι
ανάλογη της συμμετοχής τους στο εταιρικό κεφάλαιο.»
«Άρθρο 12ο
Διαχειριστές της εταιρείας ορίζονται μέχρι τη λήξη της
διάρκειας της εταιρείας και οι δύο εταίροι, Άννα Τσαγκαράκη και Δανάη Τσαγκαράκη, οι οποίες μπορούν να
ενεργούν είτε από κοινού είτε και μεμονωμένα η κάθε
μία, ενημερώνοντας την άλλη αμέσως.
Οι Διαχειρίστριες της εταιρείας εκπροσωπούν αυτή
σε όλες τις σχέσεις αυτής με τους τρίτους, έναντι του
Ελληνικού Δημοσίου, των Ξένων Κρατών, έναντι παντός
Οργανισμού, πολιτικού, στρατιωτικού ή άλλης φύσεως
ημεδαπού ή αλλοδαπού, καθώς και ενώπιον όλων των
Δικαστηρίων, παντός βαθμού και δικαιοδοσίας, του Αρείου πάγου, του Συμβουλίου της Επικρατείας, και γενικά
ενώπιον κάθε αρχής, Διοικητικής, Οικονομικής ή άλλης,
Φορολογικών Επιτροπών και Δικαστηρίων, Τραπεζών,
Δημοσίων Ταμείων και κάθε οργανισμού και Νομικού
Προσώπου, δημοσίου ή ιδιωτικού δικαίου. Διορίζουν
τους πληρεξουσίους δικηγόρους της εταιρείας, επάγουν
και δίδουν τους στην εταιρεία επαγόμενους όρκους,
προσλαμβάνουν και απολύουν το προσωπικό της εταιρείας, διενεργούν τις εισπράξεις και τις απαιτούμενες
πληρωμές και φυλάττουν το Ταμείο της εταιρείας, υπογράφουν με την υπογραφή τους κάτω από την επωνυμία
της εταιρείας οποιοδήποτε έγγραφο, ιδιωτικό ή άλλης
φύσεως, με το οποίο δημιουργούνται δικαιώματα και
υποχρεώσεις για την εταιρεία, συντάσσουν εγγράφως
ή ατύπως συμβάσεις, οποιαδήποτε δάνεια, απλά ή με
εμπράγματη ασφάλεια επί εμπορευμάτων της εταιρείας, παρέχουν εγγυήσεις για το άνοιγμα πιστώσεων σε
Τράπεζα ή άλλο Νομικό Πρόσωπο, υπογράφουν συναλλαγματικές και γραμμάτια σε διαταγή υπέρ και σε βάρος
και επ' ονόματι της εταιρείας, ως εκδότες, αποδέκτες,
οπισθογράφοι ή τριτεγγυητές. Εκδίδουν και υπογράφουν
τραπεζικές επιταγές στο όνομα και για λογαριασμό της
εταιρείας, οπισθογραφούν επιταγές, εκδίδουν, οπισθογραφούν και μεταβιβάζουν φορτωτικές και γενικά συ-
νάπτουν οποιαδήποτε δικαιοπραξία στο όνομα και για
λογαριασμό της εταιρίας, δημιουργώντας έτσι δικαιώματα και υποχρεώσεις. Υπογράφουν ακόμη τις σχετικές
εξοφλητικές αποδείξεις κάθε οφειλέτη της εταιρείας ή
συναλλασσομένου με αυτήν, προεξοφλούν συναλλαγματικές και φορτωτικές, εισπράττουν χρήματα της εται-
ρείας από δάνεια ή χρηματοδοτήσεις χορηγούμενες από
οποιοδήποτε Νομικό Πρόσωπο, το Δημόσιο, Τράπεζες
ή άλλο Ίδρυμα ή οργανισμό. Συμβιβάζονται στις υποθέσεις της εταιρείας, κανονίζουν τους όρους του συμβιβα-
σμού, συνάπτουν κάθε είδους συμβάσεις, αγοράζουν,
μισθώνουν και υποθηκεύουν ακίνητα, συμβάλλονται για
τη λήψη τραπεζικών πιστώσεων και δανείων, τηρούν
τα λογιστικά βιβλία της εταιρείας, τα βιβλία πρακτικών
των συνελεύσεων και διαχειριστών, συντάσσουν τον Ισολογισμό και γενικά ενεργούν κάθε πράξη διοικήσεως,
εκπροσωπήσεως, διαχειρίσεως και διαθέσεως σε κάθε
περίπτωση, που ανάγεται στο σκοπό της εταιρείας.
Σε κάθε περίπτωση οι διαχειριστές υπέχουν την κατά
νόμο ευθύνη και υποχρεούνται να ενεργούν όλες τις
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 559/10.05.2018
πράξεις διαχειρίσεως και διαθέσεως, που επιβάλλονται
στο διαχειριστή εταιρείας περιορισμένης ευθύνης και
να εκτελούν τα καθήκοντα που επιβάλλονται από τις
διατάξεις του Ν. 3190/1955, όπως ισχύει. Ιδιαίτερα, δε,
υποχρεούνται να εκτελούν τα οριζόμενα στο Νόμο περί
τηρήσεως ορισμένων βιβλίων, καταρτίσεως ισολογισμών
και απογραφών, συγκλήσεως Γενικών Συνελεύσεων κ.λπ.
Οι διαχειριστές μπορούν με ειδικό πληρεξούσιο, που
καταχωρείται στο βιβλίο πρακτικών διαχειρίσεως, να
αναθέτουν σε άλλο πρόσωπο, εταίρο ή όχι, τη διενέργεια
ορισμένων πράξεων διαχειρίσεως και εκπροσωπήσεως,
που θα απαριθμούνται ρητά. Αν διορισθούν περισσότεροι διαχειριστές, η εταιρεία θα δεσμεύεται με την υπο-
γραφή όλων των διαχειριστών ή του καθενός ξεχωριστά,
εφ' όσον τούτο θα ορίζεται στη σχετική απόφαση.»
Β) την κωδικοποίηση του Καταστατικού της εταιρείας
σε ενιαίο κείμενο.
Αθήνα, 8 Μαΐου 2018
Με εντολή Προέδρου
Η Προϊσταμένη της
Διεύθυνσης Μητρώων και ΑΥΠΣ
ΠΑΝΑΓΙΩΤΑ ΑΘΑΝΑΣΙΟΥ

[Source: 20181100559.pdf | Tokens: 32875]